रामलीला मंचन की प्रतियोगिताएं दो से
अलवर| राजर्षिअभय समाज की ओर से स्वर्ण जयंती वर्ष के उपलक्ष्य में ग्रामीण क्षेत्र के कलाकारों की 7 दिवसीय रामलीला मंचन प्रतियोगिताएं 2 जनवरी से आयोजित की जाएंगी। रामलीला का मंचन राजर्षि अभय समाज के रंगमंच पर होगा। समाज के महामंत्री महेश शर्मा के अनुसार 2 जनवरी को रामजन्म का कारण, नारद मोह, राम जन्म एवं नामकरण, 3 जनवरी को विश्वामित्र आगमन एवं ताड़का सुबाहु वध, 4 जनवरी को धनुष यज्ञ, लक्ष्मण-परशुराम संवाद, राम विवाह, मंथरा-कैकेयी, दशरथ संवाद एवं राम वनवास, 5 जनवरी को कैकेयी भरत संवाद, चित्रकूट में भरत मिलाप एवं सीताहरण, 6 जनवरी को शबरी मिलन, नवधा भक्ति उपदेश एवं सुपौत्र मित्रता और बाली वध, 7 जनवरी को सीता सुधि, लंका दहन, विभीषण शरणागति एवं अंगद रावण संवाद तथा 8 जनवरी को लक्ष्मण शक्ति, मेघनाद वध, अहिरावण वध, रावण वध एवं राजतिलक की प्रतियोगिताएं होंगी। प्रतिदिन ग्रामीण क्षेत्र के अलग-अलग रामलीला संगठनों की ओर से रामलीला मंचन किया जाएगा।
bho_Deva hin_Deva